*ЕКСКУРЗИЯ ДО КИТАЙ*

Шанхай – Жаоджияолу - Пекин

19.03 – 27.03.2019г.

**9 дни / 6 нощувки**

**1295 евро / 2533 лева**

ПРОГРАМА

1 ден - 19.03.2019г / СОФИЯ

Полет от София с Турски авиолинии в 21.15ч. Кацане в Истанбул в 23.50ч.

2 ден - 20.03.2019г / ШАНХАЙ / Вечеря

Полет от Истанбул в 01.45 и кацане в Шанхай в 17.10ч. Посрещане от представител на фирмата партньор.Вечеря в местен ресторант, след което настаняване в хотел Shanghai Zhongxiang 4\* или подобен.

3 ден - 21.03.2019г / ****ШАНХАЙ / Закуска и вечеря****

**Закуска**. **Целодневна екскурзия на Шанхай** – финансовата столица на Китай. Наричан още “Париж на Изтока” или “Китайският Чикаго. Градът е дом на ултрамодерна съвременна архитектура, култура, изискани ресторанти и луксозни магазини.

Започваме обиколката си с посещение наХрама на Нефритения Буда. Името му идва от двете статуи на Буда, изработени от цяло парче бял нефрит, ювелирни, полупрозрачни с тържествен израз на лицата, показват отличните умения на творците им. **Градините Yuyuan** - има много живописни дворове, декорирани с барокови алпинеуми, басейни, растения, като всички са свързани с коридори и проходи.

**Фабрика за перли** – запознаване и получаване на знания за пресните перли.

**Телевизионна кула** – символа на Шанхай, известната кула е открита през 1994г и е висока 468 метра.

**Пазаруване по булевард Nanjing Road**  – започва от изкуствения кей (the Bund) в центъра на Шанхай и продължава в западна посока. По средата му се намира Народния площад. Известен със своята оживеност и модернизация, Nanjing Road печели репутацията си на "Първия търговски булевард в Китай", което е най-доброто място за пазаруване, също както са Пето авеню в Ню Йорк и Шанз-Елизе в Париж. Тук могат да бъдат намерени някои от традиционните за Шанхай храна и занаяти. Разходката по този булевард завършва на кея (the Bund) - известен крайбрежен квартал и най-известната забележителност на града. Думата „Bund“ е от англо-индийски произход и означава насип на първа линия. Това е също и най-популярното място за да се насладите на вечерната гледката на града.

**Допълнителна екскурзия:** Вечерна разходка с корабче по р. Хуан Пу (35 евро/68 лева)**.** Вечеря и нощувка.

**4 ден - 22.03.2019г / ШАНХАЙ / Закуска и вечеря**

**Закуска.** Посещение на Zhaojialou. Старинно и очарователно градче намиращо се в покрайнините на Шанхай, заобиколено от живописни канали. Градът е изграден от много старинни и живописни сгради, и е известно с множеството си сергии и различни видове прясна храна, която се приготвя на улицата. Тук може да опитате хрупкава свинска кожа, речни охлюви и различни видове супи. Следобяд завръщане в Шанхай.

**Допълнителна екскурзия:** Акробатично шоу - ще се насладите на едни от най-добрите акробати в света. (50 евро/98лева). Вечеря и нощувка.

5 ден - 23.03.2019 / ШАНХАЙ-ПЕКИН / Закуска и вечеря

**Закуска.** Трансфер до ЖП гарата и отпътуване с високоскоростен влак за Пекин в 09:00ч. Пристигане в столицата на Китай в 13:48ч. Разходка по най-известната и модерна улица на Пекин Wangfujing street, след което вечеря и настаняване в хотел Beijing Plaza 4\* или подобен.

6 ден - 24.03.2019г / ПЕКИН / Закуска и вечеря

Закуска. Туристическа обиколка на **Пекин** – град с над три хилядолетна история и административен център на Китай повече от 850 години. Екскурзията включва посещение на най-големия открит площад в света - **Тян ан Мън** (Площад на небесното спокойствие), като на него една от важните забележителности е прочутият мавзолей на видния китайски политик Мао Дзъдун. Пешеходната разходка продължава с посещение на **Забранения град**, известен още като Зимния императорски дворец Гугун, откъдето почти 400 години династиите Мин и Чин са управлявали страната. Със своите 980 сгради и 9999 стаи дворецът е обявен от ЮНЕСКО за част от световното културно наследство. Част от днешната обиколка е и посещението на **Летния дворец -** един от най-впечатляващите и големи дворци в света, с най-големия и най-добре поддържан парк в Китай, известен със своите градини и езера. Вечеря и нощувка.

7 ден - 25.03.2019г / ПЕКИН / Закуска и вечеря

Закуска. Днешният ден е посветен на Великата китайска стена (ЮНЕСКО) - едно от чудесата на света и символ на Китай. Подобно на опашка на гигантски дракон с височина от 8 метра, тя се извива през планини, долини и гори в продължение на повече от 9000 км. Това уникално архитектурно творение, което ясно се вижда и от Космоса, безусловно свидетелства за величието на древен Китай. Великата китайска стена е символът на Китай и мъдростта на китайския народ. Направо е невероятно как китайците са успели да построят такава велика архитектура с обикновени и прости инструменти в древноста. Следва посещение на Нефритената фабрика и спирка за кратка фотопауза в Пекинския олимпийски парк, където може да се види отвън Националния стадион „Птиче гнездо“ (във формата на птиче гнездо) и Националния плувен център „Воден куб“, където са се провели олимпийските игри през 2008 г., след което посещение на чаена церемония.

 **Допълнителна екскурзия:** Преди вечеря възможност за посещение на грандиозния шоу спектакъл «Династията на Златната Маска» - зашеметяваща комбинация от вода, светлина, музика и танци. – ( 55 евро/108 лева). Вечеря и нощувка.

**8 ден - 26.03.2019г. / ПЕКИН - ИСТАНБУЛ – СОФИЯ/**

Закуска. Освобождаване на хотела, след което посещение на пазара за памук и коприна и Пекинската зоологическа градина. Построена през 1906 год. от династията Цин. Площта й тогава е била само 10 хектара и върху тях е имало няколко скромни къщчки на животни. Днес има редки китайски животни, като гигантска панда, златна маймуна, червена панда, манджурски тигри, якове от Тибет, огромни морски костенурки, а също и отлична селекция от цял свят - индийски слонове, зебри, жирафи от Африка и още много други.

Вечеря, след което трансфер до летището за полет с Турски авиолинии за София през Истанбул в 00:50ч. / на 27.03.2019г

9 ден - 27.03.2019г / ИСТАНБУЛ – СОФИЯ/

Кацане в Истанбул в 06:10ч. и полет за София в 08:35ч. Пристигане в София в 08:50ч.

**ПАКЕТНИ ЦЕНИ ПО ПРОГРАМАТА**

|  |  |  |  |
| --- | --- | --- | --- |
| **Дата** | **На човек в двойна стая** | **Единична стая** | **Трети възрастен на допълнително легло** |
| **19.03.2019г** | **1295 Евро / 2533 лв.** | **1470 Евро / 2875 лв.** | **1265 Евро / 2474 лв.** |

Цената включва:

* самолетен билет с Турски авиолинии София - Истанбул – Шанхай – Пекин - Истанбул – София с летищни такси.
* 6 нощувки със закуски в подбрани хотели 4\* - 3 н. в Пекин (Beijing Plaza или подобен), 3 н. в Шанхай (Shanghai Zhongxiang или подобен)
* Вечери по маршрута в местни ресторанти с китайска храна и включена чаша безалкохолна напитка или бира
* Трансфер Шанхай - Пекин с влак стрела
* Климатизиран транспорт
* Входни такси за музеите и обектите по програмата
* Екскурзоводско обслужване с превод на български език по време на програмата
* Всички трансфери, упоменати в програмата
* Медицинска застраховка с асистанс с покритие 10 000 евро на човек
* Водач който ще придружава групата през цялото време

Цената не включва:

* бакшиши за екскурзоводите, хотелите и ресторантите – 30 евро / 60 лв, заплащат се предварително в България.
* билет за спектакъла «Династията на Златната Маска» в Пекин с включен трансфер – 55евро/108 лв на човек (при минумум 10 записани туриста).
* посещение на акробатично шоу в Шанхай – 50 евро/98 лв на човек (при минумум 10 записани туриста).
* лични разходи (телефонни разговори, мини-бар и др.), неупоменати в програмата услуги.
* такса за издаване на групова туристическа виза за еднократно влизане в страната – 60 USD на човек (около 100 лв.).
* По желание застраховка “Отмяна на пътуването” – около 3 % от пакетната цена. Застраховката се сключва в деня на записването.

**Полетно разписание:**

 19.03 TK1030  София 21:15 - Истанбул 23:50

 20.03    TK 026   Истанбул 01:45 – Шанхай 17:10

 27.03    TK 021   Пекин 00:50 - Истанбул 06:10

 27.03    TK1027  Истанбул 08:35 - София 08:50

Допълнителна информация:

* Цените са изготвени при следните валутни курсове: 1 USD = 1,65 лв.; като при увеличение или намаление на курса в размер на 8% фирмата си запазва правото да преизчисли посочените цени до 21 дни преди пътуването
* Офертата важи при минимум 15 туристи.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети и не по-късно от 19.02.2019г., като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

**Информация относно здравните изисквания:**

Няма ЗАДЪЛЖИТЕЛНИ медицински и санитарни изисквания при пътуване до Китай.

**Пътуване на лица с ограничена подвижност:**

Пътуването като цяло НЕ Е подходящо за лица с ограничена подвижност.

**Необходими документи за издаване на туристическа виза за Китай:**

* Международен паспорт и копие на паспорта от страницата със снимката, валиден минимум 6 месеца след датата на завръщане.
* Такса за издаване на туристическа виза за еднократно влизане в страната – 60 USD на човек

**Ваксини -** няма медицински изисквания за имунизации

**Вид използван транспорт:** Самолет и Автобус

**Начин на плащане:**

* При резервация се внася депозит в размер на 600 евро или 1173 лв;
* Доплащане 40 дни преди пътуването.

 **Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:**

* До 60 работни дни от датата на заминаване – без неустойка
* От 59 работни дни до 40 дни – 900 евро или 1760 лв
* От 40 работни дни до деня на отпътуване – 100% от стойността на пътуването

**Забележка:**

При лоши метеорологични условия или други форсмажорни обстоятелства програмата на екскурзията в Китай може да претърпи промяна в реда на провеждане!

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1855013150000645046 на ЗАД „Армеец”